Document ID: 32014D0844

KOMISIJOS ĮGYVENDINIMO SPRENDIMAS
2014 m. lapkričio 26 d.
kuriuo Maltai leidžiama naudoti tam tikrus apytikrius įverčius nuosavų išteklių iš PVM bazei apskaičiuoti
(pranešta dokumentu Nr. C(2014) 8925)
(Tekstas autentiškas tik maltiečių ir anglų kalbomis)
(2014/844/ES, Euratomas)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į Europos atominės energijos bendrijos steigimo sutartį,
atsižvelgdama į 1989 m. gegužės 29 d. Tarybos reglamentą (EEB, Euratomas) Nr. 1553/89 dėl galutinių vienodų nuosavų išteklių, kaupiamų iš pridėtinės vertės mokesčio, surinkimo priemonių (1), ypač į jo 6 straipsnio 3 dalies antrą įtrauką,
kadangi:
(1)
pagal Tarybos direktyvos 2006/112/EB (2) 387 straipsnį tol, kol nors vienoje iš valstybių narių, kurios 2004 m. balandžio 30 d. buvo Bendrijos narės, tokie patys sandoriai neapmokestinami, Malta, laikydamasi jos įstojimo dieną joje taikytų sąlygų, gali ir toliau neapmokestinti tos direktyvos X priedo B dalies 8 ir 10 punktuose nurodytų sandorių; į šiuos sandorius būtina atsižvelgti nustatant nuosavų išteklių iš PVM bazę;
(2)
2014 m. balandžio 29 d. atsakyme į Komisijos 2014 m. vasario 4 d. raštą dėl PVM nuosavų išteklių patikrinimų supaprastinimo (3) Malta paprašė Komisijos leisti apskaičiuojant Direktyvos 2006/112/EB X priedo B dalies 8 ir 10 punktuose nurodytų sandorių 2014-2020 finansinių metų nuosavų išteklių iš PVM bazę naudoti tarpinės bazės fiksuotą procentinę dalį. Malta parodė, kad praeityje procentinė dalis laikui bėgant išlikdavo stabili. Todėl Maltai pagal Komisijos atsiųstą raštą turėtų būti leista apskaičiuojant nuosavų išteklių iš PVM bazę naudoti fiksuotą procentinę dalį;
(3)
siekiant skaidrumo ir teisinio tikrumo, tikslinga nustatyti leidimo taikymo trukmę,
PRIĖMĖ ŠĮ SPRENDIMĄ:
1 straipsnis
Apskaičiuojant Direktyvos 2006/112/EB X priedo B dalies 8 punkte nurodytų sandorių (vandens tiekimas) nuosavų išteklių iš PVM bazę nuo 2014 m. sausio 1 d. iki 2020 m. gruodžio 31 d. Maltai leidžiama naudoti 0,40 % tarpinę bazę.
2 straipsnis
Apskaičiuojant Direktyvos 2006/112/EB X priedo B dalies 10 punkte nurodytų sandorių (keleivių vežimas) nuosavų išteklių iš PVM bazę nuo 2014 m. sausio 1 d. iki 2020 m. gruodžio 31 d. Maltai leidžiama naudoti 1,06 % tarpinę bazę.
3 straipsnis
Šis sprendimas skirtas Maltos Respublikai.
Priimta Briuselyje 2014 m. lapkričio 26 d.

Labels: 2
8
3
0
18
15